[bookmark: _GoBack]V E N D i M
Nr.398, datë 13.6.2003

Për heqjen e licencave në industrinë joushqimore

Në mbështetje të nenit 100 të Kushtetutës dhe të nenit 15 të ligjit nr.7512, datë 10.8.1991 “Për sanksionimin dhe mbrojtjen e pronës private, nismës së lirë, të veprimtarive private të pavarura dhe privatizimit”, me propozimin e Ministrit të Ekonomisë dhe të Ministrit të Industrisë dhe të Energjetikës, Këshilli i Ministrave

V E N D O S i:

1. Personat fizikë e juridikë, privatë ose publikë, vendas ose të huaj të deklarojnë në Ministrinë e Industrisë dhe të Energjetikës veprimtarinë prodhuese, që ushtrojnë në fushën e industrisë joushqimore në degët e mëposhtme:
a) metalurgji mekanike;
b) lëkurë-këpucë;
c) tekstil-konfeksione:
ç) gomë-plastikë;
d) qelq-qeramikë;
dh) dru-letër;
e) kimikate të tjera.
2. Personat fizikë e juridikë, privatë ose publikë, vendas ose të huaj, së bashku me  deklarimin, të paraqesin në Ministrinë e Industrisë dhe të Energjetikës edhe këto dokumente:
a) vendimin e regjistrimit në gjykatë si person fizik a juridik;
b) certifikatën e regjistrimit në organet tatimore;
c) planbiznesin.
3. Subjektet, që do të ushtrojnë  veprimtari prodhuese në fushën e industrisë joushqimore, pas hyrjes në fuqi të këtij vendimi, duhet të bëjnë deklarimin brenda 3 muajve nga fillimi i ushtrimit të kësaj veprimtarie.
4. Vendimi nr.154, datë 7.4.2000 i Këshillit të Ministrave “Për licencimin e veprimtarive prodhuese në industrinë joushqimore”, shfuqizohet.
Ky vendim hyn në fuqi pas botimit në Fletoren Zyrtare.

